**ИНТЕРНИ ПРОЈЕКАТ ФИЛОЗОФСКОГ ФАКУЛТЕТА У НИШУ**

**(школска 2021/2022. година)**

Припремни период: децембар 2021. године

Реализација: март–мај 2022. године

| **Департман који реализује пројекат** | Департман за немачки језик и књижевност |
| --- | --- |
| **Назив пројекта** | ***Анализа мотивације за упис на студије Немачког језика и књижевности на Филозофском факултету у Нишу*** |
| **Руководилац пројекта** | доц. др Маја Антић |
| **Секретар пројекта** | мср Мариа Марковић |

| **Образложење пројекта** | Дати образложење пројекта из кога се види његова сврха, контекст из кога проистиче и значај који има његова реализација. Обим образложења пројекта: 300–500 речи.  Пројекат Департмана за немачки језик и књижевност под називом ***Анализа мотивације за упис на студије Немачког језика и књижевности на Филозофском факултету у Нишу*** осмишљен је како би се унапредио постојећи студијски програм ОАС Немачки језик и књижевност и ускладио с повратним информацијама и професионалним потребама потенцијалних кандидата и студената.  Сврха пројекта је да се методом анкетирања испитају ставови наставника средњих школа о коришћењу мотивационих техника у настави немачког језика, да се изврши анализа мотивације студената и ученика средњих школа, који похађају пре свега филолошка и немачка билингвална одељења, за упис на студије ОАС Немачког језика и књижевности, као и анализа њихове перцепције будуће професије. На основу увида у ставове наставника, ученика и студената Департман за немачки језик и књижевност ће израдити нацрт за побољшање мотивисаности ученика за упис на студије Германистике на Филозофском факултету у Нишу и привлачење већег броја кандидата.  Сврха пројекта је такође и да континуирано допринесе промовисању немачког језика, културе и књижевности и студија германистике у региону објављивањем промотивних текстова и активности на друштвеним мрежама Департмана за немачки језик и књижевност, и остваривањем блиске сарадње како са мрежом наставника немачког језика, тако и са заинтересованим послодавцима.  Контекст из којег проистиче пројекат је чињеница да су дипломирани германисти тренутно дефицитарни у региону те да је неопходно понудити квалитетно образовање из ове области на свим нивоима образовања. Анкетирањем циљних група и анализом добијених резултата настојање је да се утврди које су предности и мане у контексту мотивације потенцијалних кандидата те да се низом активности унапреди мотивисаност ученика за упис на студијски програм ОАС Немачког језика и књижевности.  Значај пројекта огледа се у могућности да се подаци добијени истраживањем искористе за израду плана континуираног праћења потреба школа и појединаца у погледу студија германистике, за квалитативно и квантитативно повећање транспарентности студија германистике кроз осмишљавање квалитетнијих и разноврснијих промотивних активности Департмана. |
| --- | --- |
| **Циљ пројекта** | Навести циљ пројекта који описује жељену промену чијем остваривању ће допринети реализација пројектних активности.  Испитати и анализирати ставове студената, наставника и ученика средњих школа у погледу мотивације за упис на студије Немачког језика и књижевности, у циљу израде далекосежног плана/нацрта за промоцију и привлачење потенцијалних кандидата на ОАС Немачког језика и књижевности на Филозофском факултету у Нишу. |
| **Специфични циљеви** | Специфични циљеви описују поједине аспекте жељене промене описане у циљу пројекта, основне правце у којима ће се одвијати активности.   1. Анализа ставова наставника средњих школа о коришћењу мотивационих техника у настави немачког језика. 2. Анализа студентске мотивације за упис на ОАС Немачки језик и књижевност на Филозофском факултету у Нишу. 3. Анализа мотивације ученика средњих школа за упис на студије немачког језика и књижевности и анализа перцепције будуће професије. 4. Промовисање учења и студија немачког језика и књижевности у складу са закључцима истраживања, а у циљу привлачења потенцијалних кандидата за упис на ОАС Немачки језик и књижевност на Филозофском факултету у Нишу. |
| **Задаци** | Задаци представљају групе сродних активности које су усмерене на реализацију специфичних циљева. Задаци треба да буду формулисани јасно, тако да из њих проистичу очекивани исходи. Задаци треба да буду планирани реалистично, тако да буду изводљиви у оквиру пројектног периода.  1.1. Испитати колика је учесталост коришћења мотивационих техника у настави немачког језика.  1.2. Испитати ставове наставника о резултатима коришћења мотивационих техника у настави.  1.3. Испитати ставове наставника о утицају коришћења мотивационих техника на успех ученика.  2.1. Испитати методом анкетирања удео различитих мотива за упис на ОАС Немачки језик и књижевност на Филозофском факултету у Нишу.  2.2. Испитати конкретан допринос утицајних личности из живота студената каријерном опредељењу, с акцентом на доприносу основношколских и средњошколских наставника немачког језика.  2.3. Испитати значај промотивних активности за развијање интересовања за упис на ОАС Немачки језик и књижевност (Факултетских активности, специјалних консултација, Департманских активности из области промоције немачког језика, књижевности и културе).  2.4. Испитати значај школских ваннаставних активности из области немачког језика и немачке књижевности за развијање интересовања за упис на ОАС Немачки језик и књижевност.  3.1. Испитати мотивацију ученика филолошких одељења за упис на студије немачког језика и књижевности.  3.2. Испитати мотивацију ученика билингвалних одељења за упис на студије немачког језика и књижевности.  3.3. Испитати перцепцију будуће професије међу ученицима филолошких и билингвалних одељења, заинтересованим за упис на студије немачког језика и књижевности.  4.1. Континуирано информисање и привлачење потенцијалних кандидата путем сајта и друштвених мрежа.  4.2. Организација такмичења, радионица и конкурса ради мотивисања потенцијалних кандидата и успостављања ближих контаката.  4.3. Припрема потенцијалних кандидата за пријемни испит.  4.4. Организација активности у циљу укључивања наставника немачког језика. |
| **Очекивани исходи / резултати** | Навести конкретне, мерљиве резултате које ће произвести пројектне активности. Треба планирати реално остварљиве исходе / резултате, на основу којих ће бити могућа евалуација реализације пројекта.  Назначити укупан планирани број публикација.  1.1–1.3. Анкетирани су наставници немачког језика у средњим школама.  2.1–2.4. Анкетирани су студенти ОАС Немачки језик и књижевност.  3.1.1–3.1.3. Анкетирани су ученици филолошких и немачких билингвалних одељења.  4.1.1. Континуирано су информисани потенцијални кандидата путем сајта и друштвених мрежа.  4.1.2. Израђена је листа заинтересованих кандидата за упис у циљу ажурног информисања о студијама Немачког језика и књижевности.  4.1.3. Објављени су промотивни текстови на Филоблогу и друштвеним мрежама Департмана за немачки језик и књижевност.  4.2.1. Организовано је такмичење за средњошколце у знању немачког језика (уживо, уколико епидемиолошка ситуација то дозволи).  4.2.2. Организован је књижевни конкурс за ученике средњих школа.  4.2.3. Организована је радионица *Poetry Slam* за студенте и ученике средњих школа.  4.3.1. Организована су онлајн предавања за средњошколце *Употреба онлајн материјала  за  учење немачког језика (онлајн речника, граматика, вежбања, апликација).*  4.3.2. Одржана је припремна настава за кандидате заинтересоване за упис у прву годину ОАС Немачки језик и књижевност у школској 2022/2023. години.  4.3.3. Организоване су специјалне консултације/помоћи у савладавању градива за пријемни испит за кандидате који имају слабије предзнање.  4.4.1. Организовани су сусрети наставника немачког језика (мреже наставника) традиционално дружење једном у семестру.  4.4.2. О*живљена је* нишка секција Удружења наставника немачког језика Србије (заједничка активност у летњем семестру).  Број планираних публикација: 4 |
| **Чланови пројектног тима** | Навести имена свих учесника у реализацији пројектних активности.  доц. др Маја Антић, руководилац пројекта  доц. др Николета Момчиловић  доц. др Марина Ђукић Мирзајанц  Невенка Јанковић  мср Мариа Марковић, секретар пројекта  мср Катарина Стаменковић  мср Бранка Огњановић |

**Временски план реализације пројекта**

**(планирати конкретне кораке у реализацији пројекта по месецима, почев од 1. марта 2022. до 30. маја 2022. године):**

| **Активност** | **Реализатори** | **Трајање у недељама** | **III** | **IV** | **V** |
| --- | --- | --- | --- | --- | --- |
| Израда текстова за Филоблог и налоге Департмана на друштвеним мрежама Инстаграм и Фејсбук који промовишу активности Департмана, као и немачки језик, књижевност и културу. | Марина Ђукић Мирзајанц  Невенка Јанковић  Бранка Огњановић | континуирано | х | х | х |
| Организација књижевног конкурса за ученике средњих школа. | Маја Антић (комисија)  Марина Ђукић Мирзајанц (комисија)  Бранка Огњановић (комисија)  Катарина Стаменковић (кореспонденција) | 2 | х |  |  |
| Ажурирање списка наставника немачког језика у Нишу и у региону. | Катарина Стаменковић  Бранка Огњановић | континуирано | х | х | х |
| Израда листе заинтересованих кандидата за упис и формирање мејлинг листе. | сви | континуирано | х | х | х |
| Организација специјалних консултација за потенцијалне кандидате за упис. | сви | континуирано | х | х | х |
| Организација помоћи у савладавању градива за пријемни испит кандидатима који имају слабије предзнање. | Мариа Марковић | континуирано | х | х | х |
| Организација радионице *Poetry Slam* за студенте и ученике средњих школа. | Невенка Јанковић  Маја Антић  Бранка Огњановић | 1 | х |  |  |
| Анкетирање студената ОАС Немачки језик и књижевност на Филозофском факултету у Нишу и анализа прикупљених података. | Бранка Огњановић | 1 | х |  |  |
| Анкетирање наставника о коришћењу мотивационих техника у настави немачког језика и анализа прикупљених података. | Марина Ђукић Мирзајанц | 1 |  |  | x |
| Анкетирање ученика филолошких и немачких билингвалних одељења и анализа прикупљених података. | Николета Момчиловић  Марина Ђукић Мирзајанц  Невенка Јанковић  Катарина Стаменковић | 2 | х | х |  |
| Организовање онлајн предавања за средњошколце *Употреба онлајн материјала за учење немачког језика (онлајн речника, граматика, вежбања, апликација).* | Николета Момчиловић  Марина Ђ. Мирзајанц  Невенка Јанковић | 1 |  | x |  |
| Спровођење такмичења за средњошколце у знању немачког језика. | Николета Момчиловић (састављање теста)  Невенка Јанковић (састављање теста)  Маја Антић (сертификати)  Катарина Стаменковић (кореспонденција и пријава кандидата) | 1 |  | x |  |
| Организација састанака с мрежом наставника немачког језика и члановима нишке секције Удружења наставника немачког језика Србије. | Николета Момчиловић  Маја Антић | 1 |  |  | x |
| Организација припремне наставе за кандидате заинтересоване за упис у школској 2022/2023. години. | сви | 4 |  |  | х |